EkBass/fiwiki-20250220-pages-articles huggingface dataset:
Jaak Aab

Jaak Aab (s. 9. huhtikuuta 1960 Valga) on virolainen keskustapuolueen poliitikko. Aab on valmistunut vuonna 1986 Tallinan pedagogisesta instituutista ja on koulutukseltaan venäjän kielen ja kirjallisuuden opettaja. Hän on toiminut Võhman kaupungin pormestarina vuosina 1998–2002 ja Viron kaupunkien liiton johtajana vuosina 2003–2005. Aabia on pidetty Viron yhtenä arvostetuimpana asiantuntijana aluepolitiikkaan ja maaseudun asioihin liittyvissä kysymyksissä. Hänet nimitettiin Ratasin hallituksen julkishallintoministeriksi kesäkuussa 2017 edeltäjänsä Mihhail Korbin erottua tehtävästä. Tätä ennen Aab oli toiminut urallaan myös sosiaaliministerinä vuosina 2005–2007 ja Riigikogun jäsenenä. Aab jäi kiinni ylinopeudesta ja rattijuopumuksesta huhtikuussa 2018, minkä jälkeen hän ilmoitti eroavansa julkishallintoministerin tehtävistä. == Lähteet == == Aiheesta muualla == * Jaak Aabin esittely Riigikogun sivuilla Luokka:Riigikogun jäsenet Luokka:Virolaiset opettajat Luokka:Viron keskustapuolueen poliitikot Luokka:Viron kunnanjohtajat Luokka:Viron sosiaaliministerit Luokka:Vuonna 1960 syntyneet Luokka:Elävät henkilöt
Villa Victor

Villa Victor on Oulun kaupungin monikulttuurikeskus, kaikille avoin matalan kynnyksen kohtaamispaikka. Monikulttuurikeskus järjestää kansainvälisiä kulttuuritapahtumia, erilaisia kerhoja, suomen kielen opetusta, mentorointia ja tulkattuja infotilaisuuksia vieraskielisille oululaisille. Villa Victorin nimi juontuu siitä, että vuosina 2007–2014 Oulun kaupungin kansainvälinen toimintakeskus (myöhemmin monikulttuurikeskus) toimi Viktor J. Sucksdorffin suunnittelemassa jugendtyylisessä De Gamlas Hem -nimisessä rakennuksessa. Villa Victor muutti vuoden 2014 lopussa Oulun keskustassa sijaitsevaan Kirkkotorin koulutuskeskukseen (Asemakatu 5), jossa se toimi vuoden 2016 elokuuhun saakka. Villa Victor toimi elokuusta 2016 elokuuhun 2020 osoitteessa Torikatu 23. Elokuun 2020 lopusta lähtien Villa Victorin toiminta on sijoittunut Oulu10:iin (Torikatu 10), jossa järjestetään mm. suomen kielen opetusta sekä erilaisia tapahtumia. Monikielinen neuvonta siirtyi keväällä 2023 osaksi samaan aikaan aloittanutta International House Oulu -palvelukonseptia, joka sijaitsee Oulun BusinessAseman tiloissa, Hallituskatu 36 B == Historia == Kansainvälinen toimintakeskus aloitti toimintansa vuonna 2000 nimellä Kansainvälinen toimintakeskus Toppelius. Keskuksen nimi tuli Oulun keskustassa sijaitsevasta vanhasta Toppeliuksen talosta, jossa toiminta aloitettiin. Keskus siirtyi seuraaviin tiloihinsa Hollihakaan vuoden 2007 alussa. Uuden nimen Villa Victor toimintakeskus sai uusista toimitiloistaan, jotka sijaitsivat Viktor J. Sucksdorffin suunnittelemassa vanhassa jugendrakennuksessa vuoteen 2015 saakka. Nykyään entinen Kansainvälinen toimintakeskus tunnetaan Oulun kaupungin monikulttuurikeskus Villa Victor -nimellä, ja se sijaitsee samoissa tiloissa Oulun kaupungin keskitettyjen asiakaspalvelujen kanssa Oulu10:ssä (Torikatu 10). == Lähteet == == Aiheesta muualla == * Villa Victorin kotisivut Luokka:Pokkinen Luokka:Oulun kulttuuri Luokka:Suomen kulttuurikeskukset
Raivo Järvi

Raivo Järvi (23. joulukuuta 1954 Pärnu ‒ 17. kesäkuuta 2012) oli virolainen kuvittaja, toimittaja ja poliitikko, joka kuului liberaaliin Viron reformipuolueeseen. Järvi oli jäsenenä X, XI ja XII Riigikogussa. Hän opiskeli Viron taideinstituutissa ja on työstänyt muun muassa kuvituksia kirjoihin. Raivo Järvellä oli urallaan useita suosittuja radio- ja televisio-ohjelmia, joiden ansiosta virolaiset tunsivat hänet lempinimellä ”Onu Raivo” (Raivo- eno). Järvi opiskeli Viron taideakatemiassa. Vuodesta 1983 vuoteen 2003 hän työskenteli freelanceartistina. Hän kuvitti enemmän kuin 22 kirjaa ja kirjoitti ja kuvitti yhden lastenkirjan. Järvi esiintyi televisio- ja radio- ohjelmissa, joista tunnetuimmat olivat Kõige Suurem Sõber ja Onu Raivo Jutupliiats sekä esiintyi Radio Kuku -kanavalla showssaan Onu Raivo rännakud. Järvi oli naimisissa Tatjana Järven (ballerina) kanssa, ja hänellä on edellisestä avioliitostaan yksi poika. Hän kuoli lyhytaikaiseen sairauteen 17. kesäkuuta 2012. == Lähteet == == Aiheesta muualla == * Raivo Järven esittely Riigikogun sivuilla Luokka:Riigikogun jäsenet Luokka:Virolaiset taiteilijat Luokka:Virolaiset toimittajat Luokka:Viron reformipuolueen poliitikot Luokka:Vuonna 1954 syntyneet Luokka:Vuonna 2012 kuolleet
Ulrika Bergman

Ulrika Bergman (s. 11. heinäkuuta 1975 Östersund) on ruotsalainen curling- pelaaja. Bergman on voittanut kaksi maailmanmestaruutta (2005 ja 2006) ja kaksi Euroopan-mestaruutta (2004, 2005). MM-kilpailuista hän on saavuttanut Ruotsin joukkueessa hopeaa vuonna 2002 ja EM-kisoista hopeaa 1999. Torinon olympialaisissa 2006 hän kuului kultaa voittaneeseen Ruotsin joukkueeseen. Junioreiden maailmanmestaruuskilpailuista Bergman saavutti 1995 hopeaa, ja pronssia 1994 ja 1996. ==Saavutukset== * Olympiakultaa 2006 * Maailmanmestaruus 2005 * Maailmanmestaruus 2006 * MM-hopeaa 2002 * Euroopan- mestaruus 2004 * Euroopan-mestaruus 2005 * EM-hopeaa 1999 * Junioreiden MM- hopeaa 1995 * Junioreiden MM-pronssia 1994 * Junioreiden MM-pronssia 1996 ==Aiheesta muualla== * Kotisivut Luokka:Ruotsalaiset curlingpelaajat Luokka:Ruotsalaiset olympiavoittajat Luokka:Vuonna 1975 syntyneet Luokka:Elävät henkilöt
Bohol

Bohol on saari Visayasin saariryhmässä Filippiineillä. Se sijaitsee Cebun kaakkoispuolella, Leyten lounaispuolella. Saaren pinta-ala on 3 269 km² ja sen rantaviiva on 261 km pitkä. Bohol on Filippiinien 10. suurin saari ja sen ympärillä sijaitsee 70 pienempää saarta. ==Maantiede== Bohol on ovaalinmuotoinen ja sitä ympäröi 73 pienempää saarta. Saaren maasto on loivasti kumpuilevaa. Sisämaassa maasto muuttuu mäkisemmäksi ja saarella elää runsaasti harvinaisia kasveja ja eläimiä. Saaren korkein kohta on 870 metriä merenpinnan yläpuolella ja paikoitellen mäet putoavat jyrkästi mereen. Saaren sisäosat ovat tärkeitä maatalousalueita ja alueella on myös runsaasti makeaa vettä. Saarelta on löydetty yli 100 luolaa, joista suurin sijaitsee saaren itäosassa. Saarella sijaitsevat Suklaakukkulat, joita pidetään yhtenä Filippiinien luonnonihmeistä. Boholiin viitataankin usein nimellä Filippiinien jalokivet. Kukkulat koostuvat kalkkikivestä, joka on muodostunut jääkauden jälkeen paikalle jääneistä koralleista. Kukkuloiden nimi johtuu siitä, että ne muuttuvat kesäisin ruskeiksi. Useimmat Boholin hiekkarannoista ovat erittäin hienohiekkaisia ja valkoisia. Hiekkaa viedään myös muualle maailmaan. Saaren tunnetuimmat rannat sijaitsevat Panglaon saarella. Saaren läpi kulkee Loboc- joki, joka virtaa itärannikolta saaren keskustaan. Saarella sijaitsee myös useita vesiputouksia. Toisin kuin suurin osa Luzonista ja Visayasin pohjoisosista, Bohol on suojassa maata koettelevilta pyörremyrskyiltä. Sää on yleensä hyvä vuoden ympäri. Marraskuusta huhtikuuhun vallitsee pohjoismonsuuni amihan, jolloin lämpötila on päivisin keskimäärin 28 °C ja laskee yöllä 25 °C. Kesäkaudella toukokuusta heinäkuuhun lämpötila on korkeampi ja sää on erittäin kostea lounaismonsuunin, habagatin, johdosta. Kesäkauden sää ei ole helposti ennustettavissa. luokka:Filippiinien saaret
Ellsworthvuoret

Ellsworthvuoret on noin 321 km pitkä ja 48 km leveä pohjois-eteläsuuntainen vuorijono Etelämantereen länsiosassa Ellsworthinmaalla. Se rajoittuu lännessä Weddellinmerta peittävän Ronnen jäähyllyyn. Ellsworth-vuoret ovat Antarktiksen korkein vuorijono, mutta sen syrjäisen sijainnin vuoksi alueelle pääsy on jopa Etelämantereen mittakaavassa vaikeaa. Vuoriston läheisyydessä mannerjäätikön alla sijaitsee laaja Ellsworthinjärvi. == Rakenne == Ellsworth-vuoret koostuvat kahdesta erillisestä vuorijonosta. Osia erottaa Minnesotan jäätikkö. Ellsworth-vuorten ikä tunnetaan huonosti. Niiden kiviaines on voimakkasti poimuttunutta sedimenttiä paleotsooiselta maailmankaudelta, mutta vuorten geologia sopii huonosti muuten yhtenäiseen Länsi-Antarktiksen geologiaan. Sen sijaan ne muistuttavat paljon Transantarktisia vuoria. === Sentinel-vuoret === Jonon pohjoisosan muodostavat Sentinel-vuoret (koordinaatit ). Monet Sentinel- vuorten huipuista nousee yli neljän kilometrin korkeuteen ja jonoon kuuluukin mm. koko Etelämantereen korkein huippu, Vinsonin massiivi (4892m). Muista huipuista mainittakoon suomalaisen Veikka Gustafssonin valloittama Mount Sisu. Vuoriston löysi Lincoln Ellsworth Antarktiksen ylilennollaan vuonna 1935 ja nimesi sen ilmaistakseen vuorten merkityksen maamerkkinä jäätikön keskellä (sana sentinel tarkoittaa vartiomiestä). Vuoristo kartoitettiin vuosina 1958-1961. === Heritage-vuoret === Eteläisen osan muodostavat suhteellisen matalat ja hajanaisesti sijoittuneet Heritage-vuoret (koordinaatit ), joka on noin 160km pitkä ja 48km leveä vuorijono. Vuoriston pohjoisosan näki luultavasti ensimmäisenä Lincoln Ellsworth Antarktiksen ylilennollaan vuonna 1935. Alue ilmakuvattiin ja kartoitettiin vasta vuosina 1961-1966. == Lähteet == == Aiheesta muualla == Luokka:Etelämantereen vuoristot
Ranskan Grand Prix 1989

Ranskan Grand Prix 1989 oli Formula 1 -sarjan osakilpailu, joka ajettiin 9. heinäkuuta 1989 Paul Ricardin radalla Ranskassa. Kilpailun voitti McLarenilla ajanut Alain Prost, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Alain Prost McLaren-Honda 80 1:38.29,411 1 9 2 27 Nigel Mansell Ferrari 80 + 44,017 3 6 3 6 Riccardo Patrese Williams-Renault 80 + 1.06,921 8 4 4 4 Jean Alesi Tyrrell- Ford 80 + 1.13,232 16 3 5 36 Stefan Johansson Onyx-Ford 79 + 1 krs. 13 2 6 26 Olivier Grouillard Ligier-Ford 79 + 1 krs. 17 1 7 10 Eddie Cheever Arrows-Ford 79 + 1 krs. 25 8 11 Nelson Piquet Lotus-Judd 78 + 2 krs. 20 9 20 Emanuele Pirro Benetton-Ford 78 + 2 krs. 24 10 3 Jonathan Palmer Tyrrell-Ford 78 + 2 krs. 9 11 29 Éric Bernard Larrousse-Lamborghini 77 + 3 krs. 15 12 9 Martin Donnelly Arrows-Ford 77 + 3 krs. 14 13 37 Bertrand Gachot Onyx-Ford 76 Moottori 11 Kesk. 15 Mauricio Gugelmin March-Judd 71 Ei sijoittunut 10 Kesk. 8 Stefano Modena Brabham-Judd 67 Moottori 22 Kesk. 5 Thierry Boutsen Williams-Renault 50 Vaihdelaatikko 5 Kesk. 12 Satoru Nakajima Lotus-Judd 49 Moottori 19 Kesk. 16 Ivan Capelli March-Judd 43 Moottori 12 Kesk. 19 Alessandro Nannini Benetton-Ford 40 Jousitus 4 Kesk. 23 Pierluigi Martini Minardi-Ford 31 Moottori 23 Kesk. 30 Philippe Alliot Larrousse-Lamborghini 30 Moottori 7 Kesk. 40 Gabriele Tarquini AGS-Ford 30 Moottori 21 Kesk. 28 Gerhard Berger Ferrari 29 Kytkin 6 Kesk. 21 Alex Caffi Dallara-Ford 27 Kytkin 26 Kesk. 25 René Arnoux Ligier-Ford 14 Vaihdelaatikko 18 Kesk. 1 Ayrton Senna McLaren-Honda 0 Tasauspyörästö 2 DNQ 22 Andrea de Cesaris Dallara-Ford Karsiutui DNQ 24 Luis Perez-Sala Minardi-Ford Karsiutui DNQ 38 Christian Danner Rial-Ford Karsiutui DNQ 31 Roberto Moreno Coloni-Ford Karsiutui DNPQ 17 Nicola Larini Osella-Ford Esikarsiutui DNPQ 7 Martin Brundle Brabham-Judd Esikarsiutui DNPQ 39 Volker Weidler Rial-Ford Esikarsiutui DNPQ 34 Bernd Schneider Zakspeed-Yamaha Esikarsiutui DNPQ 18 Piercarlo Ghinzani Osella-Ford Esikarsiutui DNPQ 32 Pierre-Henri Raphanel Coloni-Ford Esikarsiutui DNPQ 35 Aguri Suzuki Zakspeed-Yamaha Esikarsiutui DNPQ 33 Gregor Foitek EuroBrun-Judd Esikarsiutui DNPQ 41 Joachim Winkelhock AGS-Ford Esikarsiutui == Muuta == *Paalupaikka: Alain Prost – 1.07,203 *Nopein kierros: Mauricio Gugelmin – 1.12,090 (kierroksella 29) *Jean Alesin, Éric Bernardin, Martin Donnellyn, Bertrand Gachot'n ja Emanuele Pirron ensimmäinen Grand Prix *Jean Alesin ensimmäiset MM-pisteet *Olivier Grouillardin ensimmäinen ja ainoa MM- piste *Alain Prostin 20. paalupaikka *Mauricio Gugelminin ensimmäinen kilpailun nopein kierros *Ferrarin 450. Grand Prix *Onyx-tallin ensimmäiset MM-pisteet * YLE lähetti kilpailun suorana lähetyksenä selostajana Juha Jokinen. * Kilpailu nähtiin suorana lähetyksenä klo 15.35-18 välisenä aikana TV1:ssä Suomessa. * Helsingin Sanomat 9.7.1989 == Lähteet == Luokka:Formula 1 -kausi 1989 Luokka:Ranskan Grand Prix
Jon English

Jonathan James ”Jon” English (26. maaliskuuta 1949 Lontoo, Britannia – 9. maaliskuuta 2016) oli englantilaissyntyinen australialainen muusikko ja näyttelijä. English muutti Australiaan vanhempiensa kanssa 12-vuotiaana. Hän oli tunnettu rocklaulaja Australiassa ja näytteli sikäläisessä Jesus Christ Superstar -tuotannossa Juudas Iskariotin roolin. Vuonna 1978 English näytteli australialaisessa minisarjassa Vastatuuleen Jonathan Garrettia. Minisarjan tapahtumat sijoittuvat 1800-luvun alun brittiläisen imperiumin hallitsemaan Australiaan, jonne Garrett on karkotettu Englannista. English ja Mario Millo sävelsivät 13-osaiseen minisarjaan musiikin. Englishin levyttämä tv-sarjan tunnuskappale ”Six Ribbons” nousi listaykköseksi ainakin kuudessa maassa. Sarjan tunnuskappaleen on levyttänyt suomeksikin usea artisti. English kuoli leikkauksen jälkeisenä komplikaationa tulleen aortan läpissä ilmenneen ongelman vuoksi. == Lähteet == * === Viitteet === == Aiheesta muualla == Luokka:Australialaiset näyttelijät Luokka:Australialaiset laulajat Luokka:Vuonna 1949 syntyneet Luokka:Vuonna 2016 kuolleet
Red Alert

Red Alert voi tarkoittaa muun muassa seuraavia asioita: * Red Alert, Peter Georgen romaani * Red Alert, reggae- ja dancehall-artisti Sizzlan albumi * Command & Conquer: Red Alert, tietokonepeli * Command & Conquer: Red Alert 2, edellisen jatko-osa * Command & Conquer: Red Alert 3, edellisen jatko-osa * DJ Red Alert, yhdysvaltalainen hip hop -dj * Red Alert, Transformers
Boro (Formula 1 -talli)

Boro oli hollantilainen Formula 1 -talli, joka kilpaili sarjassa kausilla – osallistuen kahdeksaan kilpailuun. Talli kilpaili Ensignin vanhalla uudelleen nimetyllä kalustolla ja Ford Cosworth DFV -moottoreilla. Boron parhaaksi saavutukseksi jäi Larry Perkinsin ajama kahdeksas sija Belgian GP:sta 1976. ==Formula 1-tulokset== Vuosi Auto Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Boro 001 Ford Cosworth DFV BRA RSA USW ESP BEL MON SWE FRA GBR GER AUT NED ITA CAN USA JPN 0 \- Larry Perkins 13 8 DNQ Kesk. Kesk. Kesk. Boro 001 Ford Cosworth DFV ARG BRA RSA USW ESP MON BEL SWE FRA GBR GER AUT NED ITA USA CAN JPN 0 \- Brian Henton DSQ DNQ ==Lähteet== Luokka:Alankomaalaiset Formula 1 -tallit Luokka:Formula 1 -valmistajat
Renault Caravelle

250px|thumb|Renault Caravelle Renault Caravelle on Renault’n vuosina 1958–1968 valmistama avoauto. Pohjois-Amerikan ulkopuolella sitä myytiin neljänä ensimmäisenä vuonna nimellä Renault Floride. Floride esiteltiin vuoden 1958 Pariisin autonäyttelyssä. Se oli pieni takamoottorinen cabriolet, jonka oli muotoillut Carrozzeria Ghian Pietro Frua. Floride perustui Renault Dauphine -sedanin tekniikkaan. Tehottoman moottorinsa vuoksi sitä kutsuttiin alkuvuosinaan mediassa ”lampaaksi suden vaatteissa”. Gordinin virittämää mallia, joka tuotti 40 hevosvoimaa vakiomallin 35 hevosvoimaan verrattuna, myytiin myös. Floride esiteltiin Yhdysvalloissa ja Kanadassa nimellä Renault Caravelle vuosi Euroopan julkaisun jälkeen. Auton tehonpuutetta helpotettiin hieman, kun vuonna 1962 Renault Dauphinen kanssa yhteinen voimanlähde korvattiin hiljattain markkinoille tulleesta Renault 8:sta peräisin olevalla 956 kuutiosenttimetrin moottorilla. Vuonna 1962 Floriden nimeksi tuli kaikilla markkinoilla Caravelle. Vuonna 1964 tuli saataville toinen Renault 8 -pohjainen moottori, 56 hevosvoimaa tuottava 1 108 cm3:n moottori. Caravelle Luokka:1950-luvun autot Luokka:1960-luvun autot
Smallville (kaupunki)

Smallville on Teräsmiehen kuvitteellinen kotikaupunki. Nimi on esiintynyt Teräsmiehestä kertovista sarjakuvalehdissä vuodesta 1945 alkaen. Televisiosarja Smallville sijoittuu myös samaiseen kaupunkiin. Luokka:Kuvitteelliset yhdysvaltalaiset kaupungit Luokka:Teräsmies
Musiikkia

Musiikkia on Isokynä & Orfeus -nimellä julkaistu Dave Lindholmin kolmas sooloalbumi, jonka taustabändinä soittaa Orfeus-yhtye. Se julkaistiin kesäkuussa 1974. == Kappaleet == # # # # # # # # # # === CD-bonukset === # * Tapaaminen #Voi kun riittäis pieni taivas #Vanha ruskea kirja #Hei mitä on olla vapaa == Kokoonpano == * Isokynä Lindholm – kitarat ja laulu * Janne Ödner – kitara * Heikki Hiekkala – urut, pianot, kellopeli ja laulu * Limousine Leppänen – rummut ja laulu * Klaus Stolt – basso \+ * Tiitta Spout – laulu === Tuotanto === * Jan Ödner – tuottaja * Måns Groundstroem – tuottaja * Erkki Hyvönen – äänittäjä * Paul Jyrälä – äänittäjä Luokka:Dave Lindholmin albumit Luokka:Vuoden 1974 albumit Luokka:Love Recordsin albumit Luokka:Måns Groundstroemin tuottamat albumit
Lillan

Lillan on Isokynä & Orfeus -nimellä julkaistu Dave Lindholmin livelevy ja neljäs sooloalbumi. Se jäi viimeiseksi albumiksi Orfeus-yhtyeen kanssa. Levy julkaistiin joulun alla 1974. Se sisältää Orfeuksen toiseksi viimeisen esiintymisen, joka taltioitiin 29.7.1974 Lilla Teaternissa. Venäjänkielisen kappaleen sanoittaja Elisabeth Babitzin on mm. Muskan ja Kirkan äiti. == Kappaleet == A-puoli # # # # # B-puoli # # # CD-bonukset # * # # # # == Tekijät == ===Muusikot=== * Dave "Isokynä" Lindholm – kitara ja laulu * Heikki "Hessu" Hiekkala – urut, klavinetti ja laulu * Zape "Limousine" Leppänen – rummut ja laulu * Klaus Stolt – basso ===Muut=== * Äänitetty: 29.7.1974, Lilla Teatern * Äänittäjä – Reino Isoaho ==Arvostelut== * Soundi.fi http://www.soundi.fi/arvostelut?nid=4204&levyarvostelu;=Isokyn%C3%A4+Lindholm+%26+Orfeus_Lillan ==Lähteet== Luokka:Vuoden 1974 konserttitallenteet Luokka:Dave Lindholmin albumit Luokka:Love Recordsin albumit
Britannian Grand Prix 1989

Britannian Grand Prix 1989 oli Formula 1 -sarjan osakilpailu, joka ajettiin 16. heinäkuuta 1989 Silverstonen radalla Britanniassa. Kilpailun voitti McLarenilla ajanut Alain Prost, jolle voitto oli kauden kolmas. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Alain Prost McLaren-Honda 64 1.19.22,131 2 9 2 27 Nigel Mansell Ferrari 64 + 19,369 3 6 3 19 Alessandro Nannini Benetton-Ford 64 + 48,019 9 4 4 11 Nelson Piquet Lotus-Judd 64 + 1.06,735 10 3 5 23 Pierluigi Martini Minardi-Ford 63 + 1 krs. 11 2 6 24 Luis Perez-Sala Minardi-Ford 63 + 1 krs. 15 1 7 26 Olivier Grouillard Ligier-Ford 63 + 1 krs. 24 8 12 Satoru Nakajima Lotus-Judd 63 + 1 krs. 16 9 9 Derek Warwick Arrows-Ford 62 + 2 krs. 19 10 5 Thierry Boutsen Williams-Renault 62 + 2 krs. 7 11 20 Emanuele Pirro Benetton-Ford 62 + 2 krs. 26 12 37 Bertrand Gachot Onyx-Ford 62 + 2 krs. 21 Kesk. 15 Mauricio Gugelmin March-Judd 54 Vaihdelaatikko 6 Kesk. 7 Martin Brundle Brabham-Judd 49 Moottori 20 Kesk. 28 Gerhard Berger Ferrari 49 Vaihdelaatikko 4 Kesk. 29 Éric Bernard Larrousse-Lamborghini 46 Moottori 13 Kesk. 30 Philippe Alliot Larrousse-Lamborghini 39 Moottori 12 Kesk. 3 Jonathan Palmer Tyrrell- Ford 32 Ulosajo 18 Kesk. 8 Stefano Modena Brabham-Judd 31 Moottori 14 Kesk. 4 Jean Alesi Tyrrell-Ford 28 Ulosajo 22 Kesk. 17 Nicola Larini Osella- Ford 23 Ohjautuvuus 17 Kesk. 6 Riccardo Patrese Williams-Renault 19 Ulosajo 5 Kesk. 16 Ivan Capelli March-Judd 15 Voimansiirto 8 Kesk. 22 Andrea de Cesaris Dallara-Ford 16 Moottori 25 Kesk. 1 Ayrton Senna McLaren-Honda 11 Ulosajo 1 Kesk. 31 Roberto Moreno Coloni-Ford 2 Vaihdelaatikko 23 DNQ 25 René Arnoux Ligier-Ford Karsiutui DNQ 10 Eddie Cheever Arrows-Ford Karsiutui DNQ 40 Gabriele Tarquini AGS-Ford Karsiutui DNQ 38 Christian Danner Rial-Ford Karsiutui DNPQ 36 Stefan Johansson Onyx-Ford Esikarsiutui DNPQ 21 Alex Caffi Dallara-Ford Esikarsiutui DNPQ 33 Gregor Foitek EuroBrun-Judd Esikarsiutui DNPQ 18 Piercarlo Ghinzani Osella-Ford Esikarsiutui DNPQ 41 Yannick Dalmas AGS-Ford Esikarsiutui DNPQ 34 Bernd Schneider Zakspeed-Yamaha Esikarsiutui DNPQ 32 Pierre- Henri Raphanel Coloni-Ford Esikarsiutui DNPQ 35 Aguri Suzuki Zakspeed- Yamaha Esikarsiutui DNPQ 39 Volker Weidler Rial-Ford Esikarsiutui == Muuta == *Paalupaikka: Ayrton Senna – 1.09,099 *Nopein kierros: Nigel Mansell – 1.12,017 (kierroksella 58) *40. Britannian Grand Prix *Luis Pérez Salan uran ensimmäinen ja ainoa MM-piste. == Lähteet == Luokka:Formula 1 -kausi 1989 Luokka:Britannian Grand Prix
Aurinkosynkroninen kiertorata

Aurinkosynkroninen rata (SSO, Sun-synchronous orbit) on verraten matala Maa- keskinen kiertorata (LEO, ). Ratakorkeus on tyypillisesti 600–800 km. Radalle on ominaista ratatason siirtyminen yhden asteen verran idemmäksi joka päivä. Tällöin Aurinkoon nähden ratatason kiertymä pysyy paikoillaan eli satelliitti kiertää maata samoissa valaistusolosuhteissa päivästä toiseen. Aurinkosynkroninen rata onkin suosittu Maata kiertävien tutkimussatelliittien, kuten sääsatelliittien, käyttämä kiertorata. Esimerkkejä aurinkosynkronisilla radoilla olevista satelliiteista ovat NOAA-satelliitit ja Meteor-satelliitit. Luokka:Kiertoradat
Varsinais-Suomen rykmentti

Varsinais-Suomen rykmentti oli valkoisten länsiarmeijan joukko-osasto Suomen sisällissodassa. Rykmentin komentaja oli kapteeni vapaaherra M. R. Carpelan. Sodan aikana rykmenttiin ehti muodostua ainoastaan yksi pataljoona ja yksi vapaajoukko. Rykmentistä muodostettiin sodan jälkeen Turun Vartiopataljoona ==Joukko-osastot== * 1. pataljoona Komentaja: kapteeni kreivi C. E. Ehrensvärd. *2. pataljoona :Pataljoonan adjutanttina reservin vänrikki Gustav Robert Rothberg. * Salon seudun vapaajoukko Komentaja: kapteeni E. Pohjavuori. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Länsiarmeija Luokka:Rykmentit
Mieslahti

Mieslahti on Paltamon kunnassa sijaitseva kylä. Mieslahti sijaitsee noin 7 kilometriä kunnan keskustasta itään valtatie 22:n varrella. Kylässä on noin 350 asukasta.Paltamon kunnansivut: Mieslahti Mieslahdesta on matkaa Kontiomäkeen 10 kilometriä, Kajaaniin 28 kilometriä ja Ouluun 150 kilometriä. Mieslahteen laskee pohjoisimpana pengerretty Miesjoki, sen alla pari puroa: Kylmänpuro ja Pitkäpuro. Pitkänperänlahti on matala ja siihen vedet tulevat lännestä lähinnä Hyrynsalmen reittiä pitkin Kiehimästä, Paltamon kirkonkylästä itäsuuntaan. Mieslahdessa sijaitseva kansanopisto, Kainuun Opisto on perustettu vuonna 1909.Kainuun Opisto 110 Mieslahteen laskee itäsuunnasta Miesjoki, johon myydään kalastuslupia. Mieslahden ranta on kalastajien suosima. Mieslahti on kylärakenteeltaan sellainen, että sen pohjoispuolella sijaitsee varsinainen Mieslahden kylä ja eteläpuolella on Saviranta sekä siitä etelään Kajaanin puoleinen Jormua. Mieslahden nähtävyyksiin kuuluu Posti- Kallen reitti, 17 kilometriä pitkä vanhaa Kalle Moilasen 25 kilometrin pituista postireittiä mukaileva polku, jonka varrella on muun muassa geokätköjägeocache.fi/Paltamo.Posti-Kallen vaellus == Talkkiesiintymä == Mieslahden talkkiesiintymästä on tehty koelouhintaa jo vuonna 1987 Myllykoski Oy:n toimesta.Pöyry Oyj (2008): Mondo Minerals Oy. Mieslahden kaivoshanke. YVA-selostus. 9M606049. Julkaistu 1.7.2008. Linkki verkkoversioon Yhdysvaltalainen Mondo Minerals omistaa nykyään suurimman osan esiintymästä, ja sen tarkoituksena on perustaa alueelle kaivos, josta louhittaisiin talkkia keskimäärin 150 000 tonnia vuodessa 20 vuoden ajan. Pohjois-Suomen aluehallintovirasto hylkäsi Mondo Mineralsin ympäristölupahakemuksen syksyllä 2013. Esiintymän ympäristössä on Natura 2000 -alueita, ja aluehallintoviraston mukaan varovaisuusperiaate huomioon ottaen ei voida sulkea pois sitä mahdollisuutta, että kaivostoiminta vaikuttaisi viitasammakon ja liito-oravan lisääntymis- ja levähdyspaikkoihin. Yhtiö aikoo hakea uudelleen kaivokselle ympäristö- ja vesienkäsittelylupaa muun muassa purkuputkimenettelyin. Purkuputken suuaukko sijaitsee Pitkänperänlahdellahttps://tukes.fi/documents/5470659/11646259/KaivNro_3030/906fe661-6b04-c3c4-e48c-01214758d1e7/KaivNro_3030.pdf, joka on matala ja jossa veden virtaus on usein lännestä itään Kiehimänjoen vaikutuksen sekä tuulien pääsuunnan takia. Suunnitellun suuaukon lähellä on muun muassa yleinen uimaranta. Mieslahden kylän alueelle on kuulunut myös Maailmankorven kaivospiiri Antinmäen aivan Jormuan metsästysmajan vieressä. Kaivospiiritoimitus kumottiin korkeimmassa hallinto-oikeudessa maaliskuussa 2017. == Katso myös == *Jormuan ofioliitti == Lähteet == == Kirjallisuutta == * Luokka:Paltamon kylät
Varsinais-Suomen rykmentin 1. pataljoona

Varsinais-Suomen rykmentin 1. pataljoona oli valkoisten länsiarmeijan Linderin ryhmän Varsinais-Suomen rykmenttiin kuuluva joukko-osasto Suomen sisällissodassa. Pataljoonan komentaja oli kapteeni kreivi C. A. Ehrensvärd ==Joukko-osastot== *1. komppania Päällikkö: vääpeli L. Lindström. * 2. komppania Päällikkö: reservivänrikki Eero Rydman. * 3. komppania Päällikkö: jääkäri A. Grant. * 4. komppania Päällikkö: vänrikki Reinhold Stackelberg. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Länsiarmeija
MeStarat

MeStarat on Katri Helenan ja Jari Sillanpään vuonna 2004 hetkellisesti muodostama "yhtye". Parivaljakko teki saman nimisen massiivisen konserttikiertueen, joka kiersi loppuvuodesta läpi Suomen isojen esiintymislavojen. Konsertissa Sillanpää ja Katri Helena esittivät tunnetuimmat hittinsä. Konsertissa sirkustaiteilijat ja akrobaatit esiintyivät laulujen aikana. Kiertueen suuren suosion myötä järjestettiin vielä lisäkonsertteja vuoden 2005 puolella, joista Hartwall Areenan konsertti esitettiin Yle TV2:lla. Vuonna 2007 kaksikko nousi jälleen yhteiselle esiintymislavalle MeStarat Joulushown muodossa. ==Singlet== *MeStarat (2004) *Vierellesi kaipaan / Odotetaan aikaa (myynyt kultaa) (2007) ==Tietoa muualta== *MeStarat areenalla Luokka:Suomalaiset duot Luokka:Suomalaiset lauluyhtyeet Luokka:Katri Helena Luokka:Vuoden 2004 konserttikiertueet Luokka:Vuoden 2005 konserttikiertueet
Syöttöveden esilämmitin

Syöttöveden esilämmitin on voimalaitoksen lämmönsiirrin, jolla kuumennetaan syöttövettä väliottohöyryllä hyötysuhteen parantamiseksi. Kaikkea höyryä ei voida käyttää turbiinissa mekaanisen energian tuottamiseen ilman vesipitoisuuden liian suurta kasvua viimeisillä siipivyöhykkeillä. Osa höyrystä kannattaa ottaa turbiinista pois kesken paisunnan ja käyttää hyödyksi syöttöveden kuumennuksessa. Hyötysuhteen kannalta on optimaalista, että syöttöveden entalpia nousee saman verran jokaisessa esilämmitysasteessa. ==Matalapaine-esilämmittimet== Matalapaine-esilämmittimillä kuumennetaan lauhdevettä, joka on pumpattu lauhdepumpuilla lauhduttimista muutaman baarin paineeseen. Kuumennukseen tarvittava höyry saadaan matalapaineturbiinin väliotoista. Kuumennuksessa tiivistynyt väliottohöyry pumpataan syöttöveden joukkoon. ==Syöttövesisäiliö== Vesi kulkee useiden matalapaine- esilämmitysvaiheiden jälkeen syöttövesisäiliöön, joka toimii yleensä samalla yhtenä avoimena esilämmitysvaiheena. Höyry kulkee säiliössä oleviin putkiin ja sekoittuu suoraan kuumennettavaan veteen. ==Korkeapaine-esilämmittimet== Syöttövesipumppujen jälkeen olevia esilämmittimiä sanotaan korkeapaine- esilämmittimiksi ja niihin saadaan höyry korkea- tai välipaineturbiinin väliotoista. ==Katso myös== * Ekonomaiseri Luokka:Lämmönsiirtimet Luokka:Voimalaitos
MeStarat Joulushow

MeStarat Joulushow oli Katri Helenan ja Jari Sillanpään vuonna 2007 yhdessä tekemä joulukonserttikiertue, joka kiersi Suomen isoimmat areenat. ==Kiertueen päivämäärät== *23.11.Joensuu Areena *24.11 Lappeenrannan jäähalli *29.11. Kuopio-halli *30.11. Jyväskylän jäähalli *2.12. Lappi Areena, Rovaniemi *4.12. Botnia-halli, Vaasa *5.12. Seinäjoki Areena *7.12. Tampereen Messu- ja urheilukeskus Pirkkahalli *8.12. Turkuhalli *12.12. Lahti-halli *15.12. Hartwall Areena, Helsinki Luokka:Vuoden 2007 konserttikiertueet Luokka:Katri Helena
8\. Porin rykmentti 1. pataljoona

N:o 8. Porin rykmentin 1. pataljoona entinen Porin pataljoona oli valkoisten armeijan Satakunan ryhmään kuuluva joukko-osasto, joka sittemmin liitettiin länsiarmeijan Linderin ryhmän N:o 8. Porin rykmenttiin. Pataljoona muodostettiin Pomarkussa, pois lukien pataljoonan 2. komppania. Pataljoonan komentajina olivat kapteeni Allan Aalto, joka kaatui Noormarkun taistelussa 16. maaliskuuta 1918,Suomen sotasurmat 1914-1922 (Allan Aalto) jääkärikapteeni Gunnar Emil von Hertzen, Pataljoonan komentajan tehtäviä hoiti hetken myös jääkäriluutnantti Väinö Aleksander Alasmaa. Pataljoona oli osin koottu myös Ikaalisten suojeluskuntalaisista. ==Joukko-osastot== ===1. komppania=== Päällikkö: eläinlääkäri Åström, jääkärivänrikki Kaino Eino Niemeläinen (30. maaliskuuta alkaen), jääkärivänrikki Aarne Aleksander Peltonen (osallistui Uudenkaupungin suojeluskuntajoukkojen Turun pataljoona) mukana 3. maaliskuuta Ikaalisten valtaukseen, siirrettiin 20. huhtikuuta Porin rykmentin 3. pataljoonaan). ===2. komppania=== Päällikkö: jääkäriluutnantti Yrjö Johannes Ylänkö (haavoittui 30. maaliskuuta 1918 Harjakankaalla) ja jääkärivänrikki Karl Teodard (Tiddy) Nordman. Komppania ryhmittyi muusta pataljoonasta poiketen Lassilassa. :Joukkueenjohtajat: jääkärivääpeli Akseli Rikhard Isopuro (toimi myös sapotööriosaston päällikkönä) ===3. komppania=== Päällikkö: jääkärivaravääpeli Sulo Emil Virén myöh. Vireoja (haavoittui 9. maaliskuuta ja siirrettiin 20. huhtikuuta Porin rykmentin täydennyspataljoonaan), luutnantti Arvo Lyytinen. ===4. komppania / Konekiväärikomppania=== Päällikkö: jääkärivääpeli Yrjö Ilmari Nikolai Nahi (21. helmikuuta alkaen ja Porin valtaukseen asti), jääkäriluutnantti Väinö Aleksander Alasmaa. ==Pataljoonassa palvelleen Saksan jääkärit== Tiedustelukomppaniassa ja myöhemmin polkupyöräkomppaniassa jääkäri Kauko Ikonen. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Länsiarmeija
Karagandan alue

Karagandan alue (, ) on hallinnollinen alue Kazakstanin keskiosassa. Siellä on arviolta 1 385 037 asukasta (vuonna 2016) ja sen pinta-ala on 428 000 neliökilometriä. Alueen pääkaupunkina toimii Karaganda. == Maantiede == Idässä alue rajoittuu Balhašjärveen, jonka tilasta ollaan huolestuneita, sillä se kutistuu Araljärven tapaan veden liikakäytön vuoksi. == Historia == Alue muodostettiin 10. maaliskuuta 1932 päähallintopaikkanaan Petropavlovsk. 29. heinäkuuta 1936 siitä lohkaistiin Pohjois-Kazakstanin alue, jossa oli 25 piiriä. 3. elokuuta 1936 alkaen päähallintopaikaksi muutettiin Karaganda. Vuonna 1973 Karagandan alueesta lohkaistiin eteläosa ja muodostettiin Džezkazganskin alue, joka nykyisin vuoden 1997 rajoin yhdistettiin jälleen Karagandan alueeseen. Neuvostoaikoina Karakandan alueella toimi gulag- pakkotyöleiri, jonne päätyi myös suomalaisia sotavankeja. == Väestö == Alue on historiansa takia eräs Kazakstanin etnisesti monimuotoisimpia. Koko alueen väestöstä kazakkeja on 43 prosenttia. Venäläiset ovat toiseksi suurin ryhmä. Ennen Kazakstanin itsenäistymistä saksalaiset olivat huomattavan suuri ryhmä, mutta nämä siirtyivät sittemmin suurin joukoin paluumuuttajiksi Saksaan. Alueen pääkaupungissa Karagandassa kazakkien osuus väestöstä on noin kolmannes, joista vain puolen arvioidaan osaavan puhua kazakin kieltä. Jezqazğan puolestaan on kazakkienemmistöinen 55 prosentin osuudella. Muita alueen kaupunkeja ovat Karagandan lähellä sijaitseva Temirtaw, Balhašjärven rannalla sijaitseva Balhaš sekä Jezqazganin vieressä sijaitseva Sätbajev. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet
Video Disk Recorder

Video Disk Recorder (VDR) on Linux-käyttöjärjestelmälle tarkoitettu ilmainen, avoimen lähdekoodin sovellusohjelma, jonka avulla henkilökohtaista tietokonetta voi käyttää tallentavana digiboksina. Tyypillisesti VDR- kokoonpano rakennetaan lisäämällä tavalliseen PC-koneeseen yksi tai useampi DVB-viritinkortti. VDR-ohjelmiston avulla käyttäjä voi katsella digitaalisia TV-lähetyksiä, tallentaa niitä (joko ajastetusti tai pikatallennuksena) sekä toistaa aikaisemmin tallennettuja ohjelmia. Sovellusta voidaan ohjata lähiverkossa selainpohjaisesti, PC-näppäimistöllä tai tavallisen kauko- ohjaimen avulla, edellyttäen että tietokoneessa on sopiva kaukosäätimen vastaanotin. == Laajennettavuus == VDR-sovelluksen suosio perustuu pitkälti sen laajennettavuuteen. Sovellukseen sisältyy laajennos (plugin) -ohjelmointirajapinta, jonka avulla ohjelmiston toiminnallisuutta voidaan lisätä. Sovellukseen on yleisesti saatavilla useita kymmeniä laajennoksia, jotka mahdollistavat muun muassa mediatoistin integraation, selainpohjaisen hallinnan, MP3-musiikkitiedostojen kuuntelun, videotiedostojen (esimerkiksi DivX) katselun, teksti-TV:n selailun ja niin edelleen. === Suomalaiset laajennokset === VDR yhteisö on ollut Suomessa aktiivinen ja suomalaiset ovat osallistuneet kehitystyöhön aktiivisesti. Yksi keskeisimpiä suomalaisen kehittämiä laajennoksia on Pekka Virtasen kehittämä subtitles- laajennusSubtitles-laajennus. Web Archive (Virtanen.org 2012). Viitattu 20.12.2021., joka mahdollistaa Yleisradion käyttämien DVB-tekstitysten esittämisen videokuvan yhteydessä. Sittemmin (versiosta 1.5.10 alkaen) DVB- tekstitysten tuki on lisätty itse VDR-ohjelmistoon. == Historia == VDR- sovelluksella ja sen laajennuksilla on ollut suhteellisen runsaasti käyttäjiä ja aktiivisia kehittäjiä Suomessa. Sovelluksen suosio perustui osittain tallentavien digiboksien tarjonnan puutteeseen markkinoilla. Vuosina 2002–2004 suomalaisilla kuluttajamarkkinoilla oli tarjolla erittäin niukasti tallentavia digibokseja, ja erityisesti kaapelitalouksiin (DVB-C) tarkoitetut mallit olivat erittäin harvinaisia. Tämä tarjonnan puute osaltaan vaikutti ”omatekoisten” digiboksien ja VDR-sovelluksen suosion syntyyn. Sittemmin markkinoille on tullut eri valmistajilta (esimerkiksi VU+, Topfield) tallentavia digibokseja ja suoratoistopalveluja, jotka tarjoavat pääpiirteissään VDR-sovelluksen ominaisuudet valmiina tuotteena ja sen myötä on VDR-käyttö vähentynyt. ==Lähteet== == Aiheesta muualla == * Virallinen kotisivu * Sovellukseen keskittyvä wiki-sivusto * Suomalainen keskustelufoorumi ja käyttäjäyhteisö * Saksalainen keskustelufoorumi ja ohjelmiston aktiivisin käyttäjäyhteisö Luokka:Linux Luokka:Ohjelmistot
8\. Porin rykmentti 2. pataljoona

N:o 8. Porin rykmentin 2. pataljoona alias Kristiinan lentävä pataljoona oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Paavo Juho Talvela (toimi aikaisemmin Kristiinan suojeluskunta-alueen päällikkönä ja perusti Kristiinan lentävat komppaniat) Pataljoonassa oli myös yksi Turun komppania. ==Joukko-osastot== *5. komppania eli Kristiinan 1. lentävä komppania Päällikkö: jääkärivänrikki Max Josef Lindblom (haavoittui 30 maaliskuuta 1918 Noormarkussa), jääkärivaravääpeli Karl Fredrik Sovelius. :Joukkueenjohtajat: jääkärialiupseeri Antti Porre (toimi myöhemmin joukkueenjohtajana ja komppanianpäällikkönä komppanian tultua myöhemmin liitetyksi Kristiinan krenatööripataljoonaan), hiihto ja tiedustelupartion päällikkönä jääkärivaravääpeli Albert Penttilä ent. Lindqvist (haavoittui 30. maaliskuuta 1918 Harjakankaalla, myöh. muodosti 11 miehen osaston Aunuksen sotaretkelle). * 6. komppania Päällikkö: jääkärialiupseeri Kosti Johannes Pollari. * 7. komppania Päällikkö: jääkärivänrikki Karl Arne Särämö (siirrettiin Kristiinan krenatööripataljoonaan 14. maaliskuuta 1918, S. Kanerva, jääkärivänrikki Juho Oiva Sairio (huhtikuusta 1918 alkaen, toimi komppaniassa aikaisemmin joukkureenjohtajana). * 8. Konekiväärikomppania Päällikkö: aliupseeri Eero Loimaranta, komppanianpäällikkönä 21. helmikuuta alkaen jääkärialiupseeri Antti Porre (siirrettiin 14. maaliskuuta Kristiinan krenatööripataljoonaan). ==Pataljoonassa palvelleet Saksan jääkärit== Polkupyöräosaston ja komppanianpäällikkönä jääkärivääpeli Yrjö Artturi Kares, jääkäri Juho Leino Ferdinand Leppälax. ==Lähteet== * * * Luokka:Länsiarmeija
Glenn Leopold

Glenn Leopold on yhdysvaltalainen televisiokäsikirjoittaja, joka sai Emmy- ehdokkuuden animaatiosta The Town That Santa Forgot vuonna 1994. Hän on muun muassa käsikirjoittanut jaksoja sarjoihin, kuten Superystävät, The Pirates of Dark Water ja Prätkähiiret. ==Filmografia== ===Elokuvat=== * The Popeye Valentine Special (1979) * Rosemaryn murhaaja (1981) * Hyytävä pelko (1985) * Scooby-Doo ja kummituskoulu (1988) * Monster in My Pocket: The Big Scream (1992) * The Twelve Days of Christmas (1993) * Scooby-Doo ja saaren zombiet (1998) * Scooby-Doo ja noidan haamu (1999) * Scooby-Doo and the Alien Invaders (2000) ===Televisiosarjat=== * C B Bears (1977) * Yogi's Treasure Hunt (1978) * The All-New Popeye Hour (1978) * Kivisten ja Sorasten uudet seikkailut (1979) * Scooby-Doo and Scrappy-Doo (1980–1981) * Lucky Luke (1983–1984) * Super Friends: The Legendary Super Powers Show (1984) * The Super Powers Team: Galactic Guardians (1985) * Snorkkelit (1985) * Smurffit (1989) * The Pirates of Dark Water (1991–1993) * Swat Kats: The Radical Squadron (1993–1994) * Prätkähiiret (1995–1996) * Ihmeneloset (1995) * Brand Spanking New! Doug (1996) * The Real Adventures of Jonny Quest (1996–1997) * Alien Racers (2005) * Kong: The Animated Series (2005) * Prätkähiiret (2006) ==Aiheesta muualla== * Luokka:Yhdysvaltalaiset televisiokäsikirjoittajat Luokka:DC-animaatioiden tekijät Luokka:Syntymävuosi puuttuu Luokka:Elävät henkilöt
8\. Porin rykmentti 3. pataljoona

N:o 8. Porin rykmentin 3. pataljoona entinen Turun pataljoona oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli everstiluutnantti Johan Linsén ja väliaikaisena komentajana jääkärivänrikki Johan Elis Valfrid Koivula. ==Joukko-osastot== *1. komppania Päällikkö: jääkärivänrikki Aarne Aleksander Peltonen, (24. huhtikuuta 1918 alkaen). * 2. komppania Päällikkö: jääkärivänrikki Paavali Alarik Kaski {toimi aikaisemmeni Turun pataljoonassa). * 3. komppania Päällikkö: jääkärivänrikki Gustaf Runar Renholm (toimi aikaisemmin von Hertzenin hiihto-osastossa). :Joukkueenjohtajat: jääkärivääpeli Gustaf Holger Ramstedt. * Konekiväärikomppania Päällikkö: insinööri Torsten Lydecken. ==Lähteet== * * * Luokka:Länsiarmeija
Waterloo (albumi)

Waterloo on ruotsalaisen Abba-yhtyeen maaliskuussa 1974 julkaistu toinen studioalbumi. Albumin nimikappale ”Waterloo” on yksi Abban tunnetuimmista ja yhtye voitti sillä vuoden 1974 Eurovision laulukilpailun ensimmäisenä ruotsalaisesittäjänä. Albumi oli Ruotsissa listaykkösenä 12 viikkoa ja sitä myytiin vuoden loppuun mennessä 250 000 kappaletta, mikä teki siitä siellä kaikkien aikojen myydyimmän albumin.Palm 2009, s.152. Norjassa albumi oli listan kärjessä kuusi viikkoa. Levyn päättävä ”Suzy-Hang-Around” on ainoa Abban kappale, jossa Benny Andersson toimii päälaulajana. Andersson pettyi tulkintaansa kutsuen sitä ”puhtaaksi, mutta rumaksi”.Palm 2009, s.152. Albumin kansikuvan Napoleonina toimii basisti Mike Watson.ABBA: Waterloo-albumin CD- version kansilehti, kirjoittanut Carl Magnus Palm (Polar 549 951-2) ==Kappaleet== A-puoli # # # # # # B-puoli # * # # # # ===Remasteroidun version bonuskappaleet === # * # # ==Kokoonpano== ===Abba=== *Benny Andersson – piano, kosketinsoittimet, laulu, Moog-syntetisaattori, mellotron *Agnetha Fältskog – laulu *Anni-Frid Lyngstad – laulu *Björn Ulvaeus – akustinen kitara, kitara, laulu ===Muut=== *Ola Brunkert – rummut *Christer Eklund – saksofoni *Malando Gassama – lyömäsoittimet, congarummut *Rutger Gunnarsson – bassokitara *Per Sahlberg – bassokitara *Janne Schaffer – kitara *Sven-Olof Walldoff – jouset ==Lähteet== * ===Viitteet=== Luokka:Abban albumit Luokka:Vuoden 1974 albumit
4\. Pohjois-Pohjanmaan rykmentti 1. pataljoona

N:o 4. Pohjois-Pohjanmaan rykmentin 1. pataljoona oli valkoisten länsiarmeijan Linderin ryhmän N:o 4. Pohjois-Pohjanmaan rykmenttiin kuuluva joukko-osasto Suomen sisällissodassa. Pataljoonan v.t. komentaja oli majuri Fredrik Ferdinand Järnström. ==Joukko-osastot== * 1. komppania Päällikkö: luutnantti A. L. Lindberg ja 30. maaliskuuta 1918 alkaen jääkärivänrikki Kaino Niemeläinen. :Joukkueenjohtajat: jääkärivänrikki Verner Evald Lavast. * 2. komppania Päällikkö: luutnantti E. Liljeberg. * 3. komppania Päällikkö: jääkäriluutnantti Gunnar Wikström myöh. Visapuu (16. huhtikuuta alkaen).Puolustusministeriön Sotahistoriallisen toimiston julkaisuja IV, Porvoo 1938. Teoksen mukaan hän olisi toiminyt pataljoonan 1. komppanian päällikkönä. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Länsiarmeija
4\. Pohjois-Pohjanmaan rykmentti 3. pataljoona

N:o 4. Pohjois-Pohjanmaan rykmentin 3. pataljoona oli valkoisten länsiarmeijan Linderin ryhmän N:o 4. Pohjois-Pohjanmaan rykmenttiin kuuluva joukko-osasto Suomen sisällissodassa. Pataljoonan komentaja oli kapteeni K. Lilliér. Aikaisemmalta nimeltään pataljoona oli Virtain pataljoona. Pataljoonasta muodostettiin sodan jälkeen Oulun - Vaasan Vartiopataljoona. ==Joukko- osastot== *1. komppania Päällikkö: aliupseeri G. Wadström, 9. komppaniassa jefreitteri Antti Ahtiainen. * 2. komppania Päällikkö: aliupseeri Åke Amberg, 10. komppaniassa jefreitteri Karl Dahlman. * 3. komppania Päällikkö: aliupseeri M. Kankaanpää. *konekiväärikomppania Päällikkö: Jääkärivänrikki Arvo Kauppinen :Komppaniassa palvelleet Saksan jääkärit: jääkärialiupseeri Juho Heikki Junttila. ==Lähteet== * * * Luokka:Länsiarmeija
4\. Pohjois-Pohjanmaan rykmentti 2. pataljoona

N:o 4. Pohjois-Pohjanmaan rykmentin 2. pataljoona oli valkoisten länsiarmeijan Linderin ryhmän N:o 4. Pohjois-Pohjanmaan rykmenttiin kuuluva joukko-osasto Suomen sisällissodassa. Pataljoonan komentaja oli majuri Aleksander Pell. ==Joukko-osastot== *1. komppania Päällikkö: jääkäriluutnantti Aarne Silvio Heikinheimo. * 2. komppania Päällikkö: reserviluutnantti A. Zachari. * 3. komppania Päällikkö: ylioppilas B. Bergdahl. *konekiväärikomppania Päällikkö: jääkäriluutnantti Ragnar Atle Teodor Heikel ==Lähteet== * * * Luokka:Länsiarmeija
Anthology 2

Anthology 2 on The Beatles -yhtyeen kokoelmalevy, joka kuuluu The Beatles Anthology -sarjaan. Anthology 2 sisältää harvinaisuuksia, konserttitaltiointeja ja vaihtoehtoisia ottoja Help!-albumin levytyksistä Magical Mystery Tour -albumin ja vuoden 1968 alun levytyssessioihin, ennen kuin yhtye matkusti Intiaan. Sillä on myös vuonna 1995 äänitetty Paul McCartneyn, George Harrisonin ja Ringo Starrin uudelleentyöstämä alun perin John Lennonin kappale "Real Love". Albumi sisältää 45 kappaletta kahdella CD:llä. ==Kappaleet== Kaikkien kappaleiden tekijät John Lennon ja Paul McCartney ellei toisin mainita. ===Levy 1=== #Real Love (Lennon) #Yes It Is (otot 2 & 14) #I'm Down (otto 1) #You've Got to Hide Your Love Away (otot 1, 2 & 5) (mono) #If You've Got Trouble (otto 1) #That Means a Lot (otto 1) #Yesterday (otto 1) #It's Only Love (otot 2 & 3) (mono) #I Feel Fine (Blackpool Night Out -televisioshow) #Ticket to Ride (Blackpool Night Out -televisioshow) #Yesterday (Blackpool Night Out -televisioshow) #Help! (Blackpool Night Out -televisioshow) #Everybody's Trying to Be My Baby (live Shea Stadiumilla) (Carl Perkins) #Norwegian Wood (This Bird Has Flown) (otto 1) #I'm Looking Through You (otto 1) #12-Bar Original (leikattu otto 2) (Lennon, McCartney, George Harrison, Richard Starkey) #Tomorrow Never Knows (otto 1) #Got to Get You Into My Life (otto 5) (mono) #And Your Bird Can Sing (otto 2) #Taxman (otto 11) (Harrison) #Eleanor Rigby (ainoastaan jouset) (otto 14) #I'm Only Sleeping (harjoitus) (mono) #I'm Only Sleeping (otto 1) (mono) #Rock and Roll Music (live Nippon Budokan Hallissa) (Chuck Berry) #She's A Woman (live Nippon Budokan Hallissa) ===Levy 2=== #Strawberry Fields Forever (demosarja) #Strawberry Fields Forever (otto 1) #Strawberry Fields Forever (otto 7 & kappaleen muokkaus) (mono) #Penny Lane (otto 9) #A Day in the Life (otot 1, 2, 6 & orkesteri) #Good Morning Good Morning (otto 8) #Only a Northern Song (otot 3 & 12) (Harrison) #Being for the Benefit of Mr. Kite! (otot 1 & 2) #Being for the Benefit of Mr. Kite! (otto 7 & nauha) #Lucy in the Sky with Diamonds (otot 6, 7 & 8) #Within You Without You (instrumentaali) (Harrison) #Sgt. Pepper's Lonely Hearts Club Band (Reprise) (otto 5) (mono) #You Know My Name (Look Up the Number) #I Am the Walrus (otto 16) #The Fool On the Hill (demo) (mono) #Your Mother Should Know (otto 27) #The Fool on the Hill (otto 4) #Hello, Goodbye (otto 16) #Lady Madonna (otot 3 & 4) #Across the Universe (otto 2) == Lähteet == Luokka:Vuoden 1996 kokoelma-albumit Luokka:The Beatlesin kokoelma-albumit
Türkistanin alue

Türkistanin alue (, ) on hallinnollinen alue Kazakstanin eteläosassa. Alue rajoittuu etelässä Uzbekistaniin, jonka pääkaupunki Taškent on lähellä rajaa. Väestöstä huomattava osa onkin uzbekkeja. Alueella on arviolta 2 840 557 asukasta (vuonna 2016) ja sen pinta-ala on 117 300 neliökilometriä. Sen pääkaupunki on Türkistan. Muita suuria kaupunkeja ovat Sayram, Kentaw ja Arıs. Türkistan on tärkeä pyhiinvaelluskohde ja pyhin kaupunki enemmistölle Kazakstanin muslimeita. Sayram on ikivanha kaupunki, joka juhli perustamisensa 3 000-vuotisjuhlaa vuonna 1999. Alueen väestöstä on kazakkeja 55,7 prosenttia ja venäläisiä 15,7 prosenttia. Alue tunnettiin aiemmin nimellä Etelä- Kazakstanin alue. Kun vuonna 2018 sen pääkaupungista Şımkentistä tehtiin oma hallintoalueensa, alueen pääkaupunki siirrettin Türkistaniin ja se nimettiin uudelleen. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet
2\. krenatöörirykmentti

2\. krenatöörirykmentti oli valkoisten länsiarmeijan Hjalmarsonin ryhmään kuuluva joukko-osasto Suomen sisällissodassa. Rykmentin komentaja oli everstiluutnantti L. Sarin ==Joukko-osastot== * I Jyväskylän pataljoona Komentaja: majuri Alexander Procopé haavoittui, v.t. komentaja jääkärikapteeni Karl Ilmari Sjöström (komentajana 26. maaliskuuta 1918 alkaen). * II Savon pataljoona Komentaja: majuri W. Stjernschantz, v.t. komentaja jääkäriluutnantti Otto Jalmari Iivarinen. * III Seinäjoen pataljoona Komentaja: majuri Torsten Aminoff, v.t. komentaja kapteeni B. G. L. Schauman. *Täydennyspataljoona Komentaja: insinööri Lindberg, pataljoonan kutsuntapiiri oli Häme ja sijoituspaikka Tampere. ==Lähteet== * * * Luokka:Länsiarmeija Luokka:Rykmentit
1\. krenatöörirykmentti

1\. krenatöörirykmentti oli valkoisten länsiarmeijan Hjalmarsonin ryhmään kuuluva joukko-osasto Suomen sisällissodassa. Rykmentin komentaja oli everstiluutnantti Torsten Aminoff, jonka haavoituttua virkaa tekevinä komentajina olivat majuri Wilhelm Stjernschantz ja everstiluutnantti Waldemar Appelgren. Sodan jälkeen rykmentistä muodostettiin Viipurin Vartiopataljoona ==Joukko-osastot== * Vaasan krenatööripataljoona Komentaja: majuri Sixten Öberg. * Kristiinan krenatööripataljoona Komentaja: kapteeni E. Schönberg, v.t. komentaja kapteeni Elis Hultkrantz. * Oulun krenatööripataljoona Komentaja: everstiluutnantti Appelgren (haavoittunut), jääkärikapteeni Yrjö Rehnbäck. *Täydennyspataljoona Komentaja: insinööri Lindberg, pataljoonan kutsuntapiiri oli Häme ja sijoituspaikka Tampere. ==Lähteet== * * * Luokka:Länsiarmeija Luokka:Rykmentit
Jambılin alue

Jambılin alue (, ) on alue Kazakstanin eteläosassa. Se rajautuu lännessä Etelä-Kazakstanin alueeseen, pohjoisessa Karagandan alueeseen, idässä Almatyn alueeseen ja etelässä Kirgisiaan. Alueen pääkaupunki on Taraz. Jambılin alueella on arviolta 1 110 965 asukasta (vuonna 2016) ja sen pinta-ala on 144 300 neliökilometriä. Vuonna 2005 alueen väestö jakaantui etnisesti seuraavasti: kazakkeja 64,8 %, venäläisiä 18,1 %, uzbekkeja 2,3 %, saksalaisia 1,2 % ja tataareja 1,3 %. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet